Rimantė Šalaševičiūtė

Rimantė Šalaševičiūtė (g. 1954 m. vasario 10 d. Varniuose, Telšių rajonas) – Lietuvos teisininkė, politikė.

 Biografija 
1960–1971 m. mokėsi Varnių vidurinėje mokykloje. 1971–1976 m. studijavo Vilniaus universiteto Teisės fakultete.

1976–1979 m. Vilniaus inžinerinio statybos instituto teisininkė, lektorė, dėstė darbo ir ūkio teisę. 1979–1986 m. Vilniaus gamybinės dujofikacijos valdybos teisininkė, LSSR komunalinio ūkio ministerijos Kvalifikacijos kėlimo instituto lektorė. 1986–1990 m. Vilniaus miesto Tarybų rajono Vykdomojo komiteto Organizacinio skyriaus vedėja.

1990–1995 m. Vilniaus miesto tarybos sekretoriato konsultantė-sekretorė. 1995–2003 m. LR Seimo kontrolieriaus patarėja, 2003–2005 m. LR Seimo kontrolierė.http://www3.lrs.lt/pls/inter3/dokpaieska.showdoc_l?p_id=204728http://www.lrski.lt/lt/seimo-kontrolieriu-veikla/trumpa-istaigos-istorija.html  2005–2010 m. Vaiko teisių apsaugos kontrolierė.http://www3.lrs.lt/pls/inter3/dokpaieska.showdoc_l?p_id=249145 2005–2013 m. Europos ombudsmenų instituto valdybos narė. 2008–2013 m. Lietuvos nacionalinės UNICEF valdybos narė. 2009 m. išrinkta Europos vaiko teisių gynėjų tinklo (ENOC) pirmininke. 2010–2012 m. Vilniaus pedagoginio universiteto lektorė. Nuo 2012 m. Seimo narė.2012–2016 m. kadencijos Seimo narė 2014–2016 m. Algirdo Butkevičiaus Vyriausybėje – LR sveikatos apsaugos ministrė.http://www3.lrs.lt/pls/inter3/dokpaieska.showdoc_l?p_id=478145

Nuo 2001 m. LSDP narė, LSDP tarybos, LSDP Vilniaus miesto Tarybos ir Prezidiumo narė, Vilniaus miesto Fabijoniškių skyriaus tarybos narė, Lietuvos socialdemokračių moterų sąjungos tarybos narė.2014 m. gegužės 25 d. rinkimai į Europos Parlamentą  2017 m. lapkritį, prieš pašalinimo iš LSDP klausimo svarstymą, pati kartu su kitais 7 partijos nariais pasitraukė iš partijos.Socdemų maištininkai patys traukiasi iš partijos, „Vakarų ekspresas“, 2017-10-14, 13:42, BNS

 Veikla 
2009 m. Seimo Teisės ir teisėtvarkos komitetas konstatavo, kad reaguodama į kauniečio Drąsiaus Kedžio skundus dėl galimo jo mažametės dukters tvirkinimo vaiko teisių apsaugos kontrolierė Rimantė Šalaševičiūtė savo pareigas atliko nepakankamai, paviršutiniškai, kai kuriais atvejais – pavėluotai.R. Šalaševičiūtė atleista iš Vaiko teisių apsaugos kontrolierės pareigų, 2010-03-16

2016 m. vasario mėn. atsistatydino iš sveikatos apsaugos ministrės pareigų po prisipažinimo davus kyšį.Sveikatos apsaugos ministrę klampina kyšiai, 2016-01-30

 Bibliografija 
 Vaiko teisių padėtis Lietuvos stacionariose globos ir ugdymo įstaigose: tyrimo ataskaita (su kitais). – Vilnius: Žmogaus teisių stebėjimo institutas, 2006. – 42 p.
 Vaiko teisių apsaugos sistema Lietuvoje / Rimantė Šalaševičiūtė, Eivilė Žemaitytė. – Kaunas: V3 studija, 2008. – 155 p.: iliustr. – ISBN 978-9955-737-31-5
 Prevencinių projektų įgyvendinimas Lietuvos mokyklose. – Vilnius: Drąsinkime ateitį, 2011. – 71 p. – ISBN 978-609-448-003-4
 Vaiko teisės ir pareigos kasdieniniame gyvenime. – Vilnius: Spaudmeta, 2012. – 135 p.: iliustr. – ISBN 978-609-95257-5-4
 Kompleksinė pagalba neįgaliems asmenims: mokslo studija / Giedrė Kvieskienė, Renaldas Čiužas, Violeta Vaicekauskienė, Rimantė Šalaševičiūtė. – Vilnius: Lietuvos edukologijos universiteto leidykla, 2015. – 195 p.: diagr. – ISBN 978-9955-20-978-2

 Šaltiniai 

|-

Kategorija:Lietuvos sveikatos apsaugos ministrai
Kategorija:Seimo nariai
Kategorija:Seimo kontrolieriai